stanford-oval/wikipedia huggingface dataset:
דפורטס קינדיו

קורפורסיון דפורטס קינדיו (בספרדית Corporación Deportes Quindío) הוא מועדון כדורגל קולומביאני מהעיר ארמניה, בירתה של מחוז קינדיו. הקבוצה משחקת את משחקיה הביתיים באצטדיון סנטנריו דה ארמניה וזכתה באליפות יחידה בשנת 1956. היא הקבוצה הקולומביאנית היחידה שזכתה באליפות ולא השתתפה בגביע ליברטדורס, משום שהמפעל עצמו החל ב-1960, 4 שנים לאחר זכייתה. היא השתתפה פעמיים בגביע קונמבול.
היסטוריה

ההיסטוריה של המועדון החלה בשמו הראשוני, אתלטיקו קינדיו, כאשר קבוצת אישיים חשובה, החליטה ליצור קבוצת כדורגל שתייצג את ארמניה והסביבה. באופן מסקרן, הקבוצה הוקמה בעיר רוסאריו שבארגנטינה והגיעה לסיבוב משחקים בקולומביה כשהיא נקראת "רוסאריו וונדררס" והופכת לדפורטס קינדיו. משחק הבכורה במגרשה הביתי היה ב-19 במרץ 1951 במשחק מול האלופה המכהנת, אתלטיקו קלדאס וקינדיו ניצחה בצורה משכנעת 1–3. לטורניר של 1953 החליפה שוב הקבוצה את שמה ל"אתלטיקו קינדיו" עקב רצונה של עיריית ארמניה ובאותו טורניר הופיעו הקולומביאנים הראשונים בהרכבה: אלחנדרו קאריו, אלבארו להידלגה ומנקו גוטיירס.
היסטוריה > תקופת הזהב והתואר הראשון

תחילת שנות ה-50 היו המוצלחות בתולדות המועדון, שהלך והשתפר ככל שחלפו השנים. בשנתיים הראשונות הקבוצה סיימה במקום החמישי. ב-1953 וב-1954 הקבוצה סיימה כסגנית האלופה וב-155 סיימה במקום השלישי. שנה מאוחר יותר, ב-1956, הגיע התואר הראשון והיחיד של קינדיו. בטורניר קדם העונה שיחקה קינדיו בבוגוטה מול מיונאריוס, אינדפנדיינטה סנטה פה וברצלונה ספורטינג קלוב האקוודורית. הם ניצחון את סנטהפה 1-3, סיימו ב-1-1 מול מיונאריוס וניצחו 2–4 את ברצלונה כדי לזכות בטורניר הידידות ולאותת על מה שעתיד לבוא בטורניר המקומי. קינדיו סיימה במקום הראשון בטבלה עם 54 נקודות, 4 יותר מסגניתה, מיונאריוס ועם מאזן של 17 ניצחונות, 3 תוצאות תיקו ו-4 הפסדים, בדרך לאליפות היסטורית של המועדון. מאחר שעדיין לא נוסד טורניר הקופה ליברטדורס ומאחר ולא זכתה עד היום באליפות נוספת, קינדיו היא הקבוצה הקולומביאנית היחידה שזכתה בתואר ולא שיחקה בטורניר הבכיר של היבשת.
הזכייה לא גרמה לקבוצה להתרומם, אלא להפך. היא נכנסה לסיחרור של שנים לא טובות מבחינה מקצועית, שבה סיימה במקומות נמוכים בטבלה למעט הבלחות בודדות וגם המצב הכלכלי היה רע, עד אשר ב-1968 נאלצה למכור את שחקניה הבולטים כדי לשלם חובות. בשנות ה-70 וה-80 שוב הקבוצה שמרה על חוסר יציבות ולצד טורנירים לא טובים, היו כאלו שבהם הגיעה לשלב הפלייאוף הסופי, מקום רביעי ואף זכתה בטורניר הפינליססיון ונכנסה לשלב הגמר, שם הפסידה. עונת 97–1996 הייתה הטובה ביותר שלה כאשר הגיעה לשלב אחד לפני הגמר הגדול, אך הפסידה לאתלטיקו בוקרמנגה 2-3 בסיכום המשחקים ופיספסה הזדמנות להתמודד על התואר. ב-1998 גם השתתפה לראשונה בטורניר בין לאומי של CONMEBOL, בקופה קונמבול, אך הודחה ברבע הגמר מול קבוצת סמפאיו קוראה מברזיל 0-2.
היסטוריה > ירידה ראשונה לליגת המשנה וחזרה מהירה

בשנת 2000 הקבוצה ירדה לראשונה לליגה השנייה, אחרי שהפסידה 0–3 לדפורטס טולימה במחזור האחרון, בעוד שיריבתה לתחתית, דפורטיבו פאסטו, ניצחה את אתלטיקו נסיונל 2-4. למזלה היא לא נשארה שם יותר מדי וכעבור 10 חודשים חזרה לליגה הבכירה אחרי שגברה בשלב הפלייאוף על דפורטיבו ריונגרו, אוניון מגדלנה ובוגוטה צ'יקו, תחת הדרכתו של המאמן אדוארדו לארה ובשנת ה-50 להיווסדה. בתחילת שנת ה-2000 כאשר הליגה הורחבה ל-18 קבוצות והשיטה שונטה לטורנירים קצרים של אפרטורה וקלאוסורה, הקבוצה השיגה תוצאות לא טובות ותמיד ניצלה ברגע האחרון מירידת ליגה או ששיחקה במשחקי ההישרדות מול קבוצות מהליגה השנייה. אבל ב-2008 השיגה לראשונה את הכרטיס לפלייאוף העליון תחת הדרכתו של נסטור אוטרו והחלוץ המצוין, איוואן ולסקס, שגם סיים ככובש המצטיין בליגה.
היסטוריה > ירידה שנייה לליגת המשנה

ב-2013 ירדה הקבוצה פעם נוספת לליגה השנייה לאחר תוצאות גרועות שרשמו בשני הטורנירים של אותה שנה. מאז הירידה השנייה, הייתה הקבוצה קרובה מספר פעמים לחזור לליגה הבכירה, אך בניגוד לפעם הקודמת הפעם זה לקח זמן ממושך. בשנת 2014 הקבוצה הודחה ברבע הגמר על ידי אמריקה קאלי בטורניר האפרטורה, אבל בטורניר הפינליססיון הגיעה לגמר ואף זכתה בו. בגמר הגדול על העלייה לליגה הבכירה, היא התמודדה מול חגוארס קורדובה. במשחק הראשון בסנטנריו, ניצחה קינדיו 0–2, אבל בגומלין לא הצליחה לשמור על היתרון והפסידה 0–3 באצטדיון חרגוואי. לקינדיו הייתה הזדמנות נוספת להעפיל דרך משחקי המבחן מול אוניאוטונומה, אבל במשחק הבית סיימה בתיקו 0-0 ובחוץ הפסידה 0–2.
שנה מאוחר יותר, טעות שופט במשחק מול קוקוטה דפורטיבו גרמה לכך ששער לא חוקי של מרקו לסאגה ייחשב והמשחק הסתיים בתיקו 3-3. בעקבות התיקו, שתי הקבוצות סיימו עם אותו מספר נקודות אך קוקוטה עלתה בזכות יחס שערים. בעונת 2016 שוב הייתה הקבוצה קרובה מאוד לחזור לליגה הבכירה, כשהעפילה לפלייאוף ושיחקה בבית שכלל את אמריקה דה קאלי, ריאל קרטחנה ואוניברסידד פופיאן. במחזור האחרון הייתה צריכה לסיים בתיקו בקאלי בשביל להעפיל, אבל הפסידה 1–2.
בעונת 2020, אחרי שלוש שנים שהקבוצה נכשלת פעם אחר פעם בפלייאוף, מונה למאמן אוסקר הקטור קינטבני. בטורניר האפרטורה סיימה שנייה בפלייאוף אחרי אתלטיקו וילה שבסופו של דבר גם זכתה בטורניר. בעונת 2020 לא נערך טורניר הפינליססיון עקב מגפת הקורונה ולכן המשך הטורניר נערך ב-2021, שם סיימה הקבוצה במקום הראשון בפליאאוף בבית שכלל את ויידופר, אוניון מגדלנה ואתלטיקו. היא העפילה לגמר הטורניר, שם ניצחה את קורטולואה והעפילה יחד עם אתלטיקו וילה לליגה הבכירה, לאחר שבע שנים.
אצטדיון

האצטדיון נפתח בשנת 1989 וקיבל את שמו לאות כבוד לעיר ארמניה שציינה 100 שנות קיום וזהו האצטדיון העיקרי של העיר. תכולת האצטדיון היא כ-25,700 מקומות ואף שימש כאחד מהאצטדיונים בקופה אמריקה 2001 ובמונדיאליטו 2011. לפני כן שיחקה קינדיו באצטדיון "סן חוסה דה ארמניה" שנבנה בזמן שיא של 91 ימים והיה למגרשה הביתי של הקבוצה משנת 1951 ועד 1988.
יריבות

מאחר שמחוז קינדיו נמצא בחלק של קלדס העתיקה, היריבות של הקבוצה מאז 1951 הוא עם קבוצת אונסה קלדס על גלגוליה השונים, אף על פי שגם משחקים מול דפורטיבו פריירה נחשבים למשחקי "קלאסיקו" של אזור זה. קיים הוויכוח איזה משחק נחשב לקלאסיקו החשוב של האזור ובהיעדרה של קינדיו, היו המשחקים בין אונסה קלדס לדפורטיבו פריירה כחשובים ביותר, אך אלו יריבותיה למה שמכונה "קלאסיקו קפטרו" (Clásico Cafetero)
תארים והישגים

אלופה (1956)
סגנות (1953,1954)
אלופה ליגה שנייה (2001)
סגנות ליגה שנייה (2014,2021)
הערות שוליים

↑  cronicadelquindio.com 8.5.20 En 1956, Deportes Quindío fue el campeón de Colombia
הסמל הראשון של הקבוצה
בן דניאלס

| --- | --- |

 לידה:  10 ביוני 1964 (בן 60) נאניטון, הממלכה המאוחדת 
 מדינה:  הממלכה המאוחדת, ארצות הברית 
 תקופת הפעילות:  מ-1985 
 מקום לימודים:  האקדמיה למוזיקה ולאמנויות הדרמה של לונדון 
 בן או בת זוג:  איאן גלדר (1993–6 במאי 2024) 
 פרסים והוקרה:  פרס לורנס אוליבייה לשחקן הטוב ביותר בתפקיד משנה (2001)  פרס עולם התיאטרון (2008) 
 פרופיל ב-IMDb
 
בן דניאלס (באנגלית: Ben Daniels; נולד ב-10 ביוני 1964) הוא שחקן אנגלי. בתחילה התפרסם כשחקן תיאטרון, ב-1991 הוא היה מועמד לפרס איבנינג סטנדרד לשחקן המשנה הטוב ביותר והיה מועמד לפרס לורנס אוליבייה על הופעתו במחזה "Never the Sinner", וב-1994 על הופעתו במחזה "900 Oneonta". ב-1998 היה מועמד לפרס התיאטרון של MEN (אנ') על משחקו במחזה "Martin Yesterday". ב-2001 זכה בפרס אוליבייה על הופעתו במחזה "כולם היו בניי" מאת ארתור מילר.
הופעת הבכורה של דניאלס בברודוויי הייתה ב-2008 במחזה "יחסים מסוכנים" עליו היה מועמד לפרס טוני לשחקן הטוב ביותר. בטלוויזיה הופיע דניאלס בסדרות פופולריות כמו "קצוות מפוצלים" (2002–2005), "המלכה הבתולה" (2005), "חוק וסדר: בריטניה" (2009–2011), "גן עדן לנשים" (2013) ו"בית הקלפים" (2013–2014).
ביוגרפיה

דניאלס נולד בנאניטון שבווריקשייר. אביו היה מהנדס בחברת רולס-רויס ואחר כך חנווני, ואמו הייתה בעלת חנות לבגדי ילדים.
הוא למד בבית הספר "מנור פארק" בננטון קרוב לקובנטרי. לדבריו לימודי הדרמה "נתנו לו קול". מ-1980 ועד 1982 למד דרמה בסטרטפורד קולג', ועבר בחינות A-levels בלימודי התיאטרון ובספרות אנגלית, ונכח בהופעות של הלהקה השייקספירית המלכותית. אחר כך למד משחק באקדמיה למוזיקה ולאמנויות הדרמה של לונדון (LAMDA) במשך שלוש שנים.
ביוגרפיה > קריירה

אחד מתפקידיו הראשונים של דניאלס היה בדמות ג'סטין הייוורד, סולן להקת המודי בלוז, בשנות העשרה שלו בוידאו קליפים של הלהקה לאלבום "Your Wildest Dreams" (מ-1986) והאלבום "I Know You're Out There Somewhere" (מ-1988). תפקידו הראשון בקולנוע היה בסרט "לו היית כאן" משנת 1987 ב-1992 הופיע בפרק "Cascade", אודות התרסקות מטוס, בסדרה הדרמה "חדר מיון" ושיחק בתפקיד טייס המשנה במטוס. הוא השתתף בתוכניות דרמה רבות בטלוויזיה הבריטית בהן בתפקיד רובין בעיבוד לרומן "הלשון האבודה של העגורנים" (1991), הדמות של יהונתן בסרט הטלוויזיה "דוד" משנת 1997 שהיה מועמד לפרס אמי, פין ביוואן בסדרה "קצוות מפוצלים" (2002–2005), וניקולאס ברוקלהרסט במיני-סדרה "The State Within" של ה-BBC. ב-2008 הופיע דניאלס בסדרה "הדרך לקנדלפורד", הפקה של ה-BBC המבוססת על ספריה האוטוביוגרפיים למחצה של פלורה תומפסון.
דניאלס גילם גם דמויות של אנשים חיים כמו ד"ר יוזף ביהלר בסרט "הפתרון הסופי", דרמה משנת 2001 המגוללת את אירועי ועידת ואנזה שבה התקבלה החלטת הפתרון הסופי. ב-2005 גילם את הסופר והעיתונאי איאן פלמינג, יוצרו של ג'יימס בונד, בסרט "Ian Fleming: Bondmaker". עוד באותה שנה שיחק בתפקיד פרנסיס וולסינגהם במיני-סדרה "המלכה הבתולה". ב-2007 גילם את הסופר סאקי ב-"Who Killed Mrs De Ropp?". בנוסף שיחק בתפקיד אורח בסדרות דרמה אחדות בהן "Soldier Soldier" (ב-1992), "A Touch of Frost" (ב-1992), "Outside Edge" (מ-1994), וב"ספוקס" (2005).
לקהל הצופים בארצות הברית נחשף דניאלס בהופעתו בסרט "משהו יפה" משנת 1996 בתפקיד טוני, החבר של סנדרה. ב-1997 שיחק דניאלס בתפקיד חייל צרפתי בשם אוגוסטין רובר בסרט העצמאי "קסם במדבר". בבימויה של לאוויניה קורייר (Lavinia Currier). הסרט היה מועמד לפרס "Golden Seashell" (אנ'). סרטי קולנוע נוספים בהם השתתף היו "הגשר" (1992), "אני רוצה אותך" (1998), "מדליין" (1998) ו-"Doom - הסרט" (2005). הוא דחה תפקידים בסרט "הפטריוט" ובסרט "מעבר לגבול הסכנה" שניהם משנת 2000 כי לא התאימו לו.
על הבמה הופיע דניאלס במחזות "סוף טוב הכול טוב" ו"כטוב בעיניכם" בשנים 1999 ו-2000. ב-1994 גילם את מרקוציו בעיבוד טלוויזיוני של "רומיאו ויוליה". ב-1994 שיחק במחזה "מחכים לגודו" וב-"900 Oneonta", עליו היה מועמד לפרס השחקן הטוב ביותר של ההעיתון "איבנינג סטנדרד". ב-1998 שיחק במחזה "Martin Yesterday", והיה מועמד על תפקידו לפרס התיאטרון של "מנצ'סטר איבנינג ניוז" לשחקן הטוב ביותר. עוד הופיע במחזות "עירום" (1998), "Tales From Hollywood" (ב-2001), "שלוש אחיות" (2003), "איפיגניה באאוליס" (2004), "The God of Hell" (מ-2005) וב-"ברווז הפרא" (2005–2006). ב-2006 שיחק בתפקיד לורן במחזה "תרז ראקן".
ב-2001 זכה דניאלס בפרס בחירת הצופים של אתר Whatsonstage.com, ובפרס אוליבייה לשחקן המשנה הטוב ביותר על הופעתו במחזה "כולם היו בניי" מאת ארתור מילר. עוד קודם ב-1991 הוא היה מועמד לפרס אוליבייה על הופעתו בתפקיד ריצ'רד לוב במחזה "Never the Sinner" בתיאטרון פלייהאוס. ב-2008 הצליח להגשים שאיפה ישנה להופיע בניו יורק, והופיע לראשונה בברודוויי בתפקיד ויקונט דה ולמונט בהפקה מחודשת של המחזה "יחסים מסוכנים". הצגת הבכורה הייתה ב-1 במאי 2008. דניאלס היה מועמד לפרס טוני לשחקן הטוב ביותר בתפקיד ראשי על הופעתו במחזה. עוד שיחק דניאלס בתפקיד אלכס הרינגטון במחזה "Outside Edge" מאת ריצ'רד האריס.
חיים אישיים

דניאלס הוא הומוסקסואל מוצהר וחי בדרום לונדון. הוא ציין: "יציאה מהארון? מעולם לא הייתי בפנים". בן זוגו הוא השחקן איאן גלדר. הם הכירו ב-1993 בהפקה של "Entertaining Mr Sloane" מאת ג'ו אורטון (אנ'). דניאלס היה בטוח בנטייתו המינית כבר בנעוריו, אולם לא שוחח על כך עם הוריו. הוא היה זהיר ולא הזכיר את נטיותיו גם כשסיים את לימודיו בבית ספר למשחק מכיוון שבאותה תקופה כולם חששו ממחלת האיידס, והייתה תגובת נגד הומופובית. בגיל 24 החליט לצאת מהארון כשהופיע במופע צדקה של המחזה "עקומים" מאת מרטין שרמן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1987 | לו היית כאן | שוטר |  |
| 1991 | The Lost Language of Cranes | רובין |  |
| 1992 | הגשר | רוג'רס |  |
| 1995 | משהו יפה | טוני |  |
| 1998 | קסם במדבר | אוגוסטין רוברט |  |
| 1998 | אני רוצה אותך | בוב |  |
| 1998 | מדליין | לאופולד |  |
| 1999 | פאני ואלביס | אנדרו |  |
| 2001 | Married / Unmarried | דני |  |
| 2001 | הפתרון הסופי | ד"ר יוזף ביהלר |  |
| 2002 | Fogbound | לאו |  |
| 2005 | Doom - הסרט | אריק "גואט" פנטום |  |
| 2013 | ג'ק צייד הענקים | פום |  |
| 2014 | לוק | גארת' |  |
| 2014 | Luna | גרנט | צולם ב-2007 |
| 2016 | הנשיקה האחרונה של הקיסר | קולונל זיגורד פון אילזמן |  |
| 2016 | רוג 1: סיפור מלחמת הכוכבים | מנהיג כחול אנטוק מריק |  |
| 2019 | מדינה שבויה | דניאל |  |
| 2022 | Benediction | ד"ר ריברס |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1987 |  | One By One | סטודנט | בפרק "The Elephant and the Kangaroo" |
| 1988 |  | The Modern World: Ten Great Writers | בפרק "תומאס מאן" |  |
| 1988 |  | Wall of Tyranny | סטריימר |  |
| 1988 |  | Scene | אדריאן | בפרק "The Crossing" |
| 1989 | מועדון גן עדן | The Paradise Club | בלש ובסטר | בפרק "Family Favours" ובפרק "Unfrocked in Babylon" |
| 1989 |  | Capital City | קולין סיינקורט | בפרק "Max in Trouble" |
| 1990 |  | Drop the Dead Donkey | ג'ק דבנפורט | בפרק "Old Father Time" |
| 1990 |  | The Fabulous Singlettes | בריאן |  |
| 1992 | חדר מיון | Casualty | גרהאם מרדה | בפרק "Cascade" |
| 1992 |  | Soldier Soldier | קפטן אנדי רייט | בפרק "The Last Post" |
| 1992 |  | A Touch of Frost | רוג'ר מאסי | בפרק "Conclusions" |
| 1993 | חקירות המפקח אליין | The Inspector Alleyn Mysteries | נורמן קאביט | בפרק "Death at the Bar" |
| 1994 | רומיאו ויוליה | Romeo and Juliet | מרקוציו |  |
| 1994 |  | Outside Edge | אלכס הארינגטון |  |
| 1994 |  | W.S.H. | קליינמן |  |
| 1996 | אמת או חובה | Truth or Dare | בן |  |
| 1997 | דוד | David | יונתן |  |
| 1998 | עדות אילמת | Silent Witness | אוון ג'ונסון | בפרק "Brothers in Arms" |
| 1999 | אריסטוקרטים | Aristocrats | לורד קילדייר |  |
| 2000 | בריטניק | Britannic | טאונסנד |  |
| 2002–2005 | קצוות מפוצלים | Cutting It | פין ביוואן |  |
| 2003 |  | Real Men | מפקח בילוש פנטון |  |
| 2004 | מיס מארפל | Agatha Christie's Marple | אלפרד קרקנת'ורפ |  |
| 2005 |  | Ian Fleming: Bondmaker | איאן פלמינג |  |
| 2005 | ספוקס | Spooks | אולג קורסקוב | בפרק "The Russian" |
| 2005 | המלכה הבתולה | The Virgin Queen | פרנסיס וולסינגהם |  |
| 2006 |  | The State Within | ניקולאס ברוקלהרסט |  |
| 2007 |  | Who Killed Mrs De Ropp? | סאקי |  |
| 2008 | הדרך לקנדלפורד | Lark Rise to Candleford | ראשטון | סדרת טלוויזיה (פרק אחד) |
| 2008 |  | The Passion | קיפא |  |
| 2009–2011 | חוק וסדרה: בריטניה | Law & Order: UK | ג'יימס סטיל |  |
| 2009 |  | The Last Days of Lehman Brothers | ג'ון ת'יין (אנ') |  |
| 2011 | נשים אוהבות | Women in Love | ויל ברנגוון | מיני-סדרה |
| 2011 |  | Moving On | ג'ון מרפי | בפרק "The Poetry of Silence" |
| 2011 | מרלין | Merlin | טריסטן | סדרת טלוויזיה (2 פרקים) |
| 2013–2014 | בית הקלפים | House of Cards | אדם גאלוויי |  |
| 2013 |  | The Wipers Times | לוטננט קולונל האופילד |  |
| 2013 | גן עדן לנשים | The Paradise | טום וסטון |  |
| 2014 |  | Kids Who Kill | קריינות | דוקומנטריה |
| 2014 | פונדק ג'מייקה | Jamaica Inn | פרנסיס דייווי |  |
| 2015 |  | Virtuoso | הקיסר יוזף השני | פיילוט |
| 2015 | קזנובה | Casanova | פרנסואה-יוהכים דה ברניס |  |
| 2015 | עד הקצה | Flesh and Bone | פול גרייסון |  |
| 2016 | הכתר החלול | The Hollow Crown | הדוכס מבקינגהאם |  |
| 2017-2016 | מגרש השדים | The Exorcist | האב מרקוס ברנן | 2 עונות; תפקיד ראשי |
| 2019 | הכתר | The Crown | אנתוני ארמסטרונג-ג'ונס, רוזן סנודן | עונה 3 |
| 2021 | מורשת יופיטר | Jupiter's Legacy | וולטר סמפסון | תפקיד ראשי; 8 פרקים |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 1985 | משפחת ברונטה מהאוורת' | The Brontës of Haworth | ג'יימס פית'ר | סקרבורו צפון יורקשייר |
| 1985 |  | Family Circles | ג'יימס | סקרבורו, צפון יורקשייר |
| 1986 | אגדת חורף | The Winter's Tale | פלוריזל | התיאטרון הרפרטוארי של ברמינגהאם |
| 1986 |  | Something Wicked This Way | ויליאם הולוויי | תיאטרון אברימן ליברפול |
| 1986 |  | The Hypochondriac | קלינט | לסטר |
| 1986 | אלקטרה | Electra | פילאדס | לסטר |
| 1987 |  | Way Out of Order | שון | תיאטרון היימרקט, לסטר |
| 1987 | סוף טוב הכול טוב | All's Well That Ends Well | ברטרם | לסטר |
| 1988 |  | The Rain Gathering |  | תיאטרון טרוורס, אדינבורו |
| 1988 |  | The Tutor | בולוורק | תיאטרון אולד ויק, לונדון |
| עקומים |  | Bent | וולף | מופע צדקה עבור סטונוול (אנ'), לונדון |
| 1991 |  | Never the Sinner | ריצ'רד לוב | תיאטרון פלייהאוס, לונדון מועמדות לפרס אוליבייה לשחקן המשנה הטוב ביותר |
| 1991 | גאווה ודעה קדומה | Pride and Prejudice | ג'ורג' ויקהאם | תיאטרון רויאל אקסצ'נג, מנצ'סטר |
| 1993 |  | Entertaining Mr Sloane | סלואן | תיאטרון גריניץ', לונדון |
| 1993 |  | Cracks | גדעון | תיאטרון קינג'ס הד, לונדון |
| 1994 | מחכים לגודו | Waiting for Godot | לאקי | תיאטרון ליריק, המרסמית' |
| 1994 |  | 900 Oneonta | טייגר | תיאטרון אולד ויק ותיאטרון אמבסדורס מועמדות לפרס איבנינג סטנדרד לשחקן הטוב ביותר |
| 1998 |  | Martin Yesterday | מאט | תיאטרון רויאל אקסצ'נג |
| 1998 | עירום | Naked | פרנקו | תיאטרון אלמיידה ותיאטרון פלייהאוס |
| 1999–2000 | כטוב בעיניכם | As You Like It | אורלנדו | תיאטרון קרוסיבל, שפילד; תיאטרון ליריק, המרסמית', לונדון |
| 2001 | כולם היו בניי | All My Sons | כריס קלר | פרס אוליבייה לשחקן המשנה הטוב ביותר פרס בחירת הצופים של Whatsonstage.com לשחקן המשנה הטוב ביותר |
| 2001 |  | Tales from Hollywood | אדן פון הורבאט | דונמאר ורהאוס, לונדון |
| 2003 | שלוש אחיות | Three Sisters | אלכסנדר איגנטיביץ' ורשינין | תיאטרון ליטלטון, התיאטרון המלכותי הלאומי, לונדון |
| 2004 | איפיגניה באאוליס | Iphigenia at Aulis | אגממנון | תיאטרון ליטלטון, התיאטרון המלכותי הלאומי, לונדון |
| 2005 |  | The God of Hell | ולץ' | דונמאר ורהאוס, לונדון |
| 2005–2006 | ברווז הפרא | The Wild Duck | גרגור וורלא | דונמאר ורהאוס, לונדון |
| 2006 | תרז ראקן | Thérèse Raquin | לורן | תיאטרון ליטלטון, התיאטרון המלכותי הלאומי, לונדון |
| 2008 | יחסים מסוכנים | Les Liaisons Dangereuses | ויקונט דה ולמונט | תיאטרון אמריקן איירליינס, ניו יורק מועמדות לפרס טוני לשחקן הטוב ביותר |
|  | מזימה ואהבה | Luise Miller |  | דונמאר ורהאוס, לונדון |
| 2011–2012 |  | Haunted Child | דאגלס | תיאטרון רויאל קורט, לונדון |
| 2012 |  | Don't Dress For Dinner | רוברט | תיאטרון אמריקן איירליינס, ניו יורק |
הערות שוליים

↑  Katie Shimmon (17 במאי 2005), "College days [Ben Daniels]", The Guardian (EducationGuardian) {{citation}}:  (עזרה)
1 2  Ben Daniels at the Internet Movie Database.
1 2 3 4  Nick Curtis (17 ביוני 2004), "Cutting it on stage", Evening Standard, נבדק ב-28 בדצמבר 2007 {{citation}}:  (עזרה)
↑  Marion McMullen (16 בינואר 2010). "Nuneaton actor Ben Daniels in TV crime drama Law & Order". Coventry Telegraph. נבדק ב-17 בינואר 2014. {{cite web}}:  (עזרה)
↑  Ben Daniels – Augustin, Fine Line Features, 2005, אורכב מ-המקור ב-2007-11-07, נבדק ב-28 בדצמבר 2007 {{citation}}:  (עזרה)
↑  מאיר שניצר, שחקנית. בטח לא התסריט - "לו היית כאן". תסריט ובימוי: דייוויד לילגד, חדשות, 20 באוקטובר 1987
↑  "Who killed Mrs De Ropp?", TV & Satellite Week
↑  Passion in the Desert at the Internet Movie Database.
1 2  Interview with Ben Daniels, Television New Zealand (TVNZ), c. 2003, נבדק ב-28 בדצמבר 2007 {{citation}}:  (עזרה)
1 2 3 4 5 6 7 8  Ben Daniels, Markham & Froggatt, אורכב מ-המקור ב-27 במאי 2009, נבדק ב-28 בדצמבר 2007 {{citation}}:  (עזרה)
1 2  "Olivier award winners in full", BBC News, 23 בפברואר 2001 {{citation}}:  (עזרה)
↑  Ben Daniels, Television New Zealand (TVNZ), נבדק ב-28 בדצמבר 2007 {{citation}}:  (עזרה)
↑  Les Liaisons Dangereuses: Ben Daniels to star alongside Laura Linney in Roundabout's revival of Christopher Hampton's dark comedy, New York Theatre Guide, 27 בנובמבר 2007, נבדק ב-28 בדצמבר 2007 {{citation}}:  (עזרה)
↑  Roundabout Theatre Company: Les Liaisons Dangereuses, Entertainment, Cabaret, Broadway, Opera, Ballet & Concerts NYC, 27 בנובמבר 2007, אורכב מ-המקור ב-2008-02-24, נבדק ב-29 בדצמבר 2007 {{citation}}:  (עזרה)
↑
| --- | --- |
בקרת זהויות :  NLI: 987007424334205171  PLWABN: 9810577739505606  GND: 1075005914  ISNI: 0000 0000 4996 0046  LCCN: nr2003035264  MusicBrainz: 269594f1-fb91-4db9-a49f-ad85d6f6ae65  SUDOC: 162421842  VIAF: 68875910   WorldCat (עם VIAF): 68875910
אית'ן סלייטר

| --- | --- |

 לידה:  2 ביוני 1992 (בן 32) וושינגטון די. סי., ארצות הברית 
 סוגה מועדפת:  אינדי רוק, תיאטרון מוזיקלי 
 מדינה:  ארצות הברית 
 תקופת הפעילות:  מ-2012 
 מקום לימודים:  מכללת ואסר (2014)  Charles E. Smith Jewish Day School  Georgetown Day School 
 בת זוג:  לילי ג'יי (2018–2024)
 מספר צאצאים:  1 
 פרסים והוקרה:  פרס דרמה דסק לשחקן הטוב ביותר במחזמר  פרס מעגל המבקרים החיצוני 
 http://ethanslater.com/
 פרופיל ב-IMDb
 
איתן סמואל סלייטר (באנגלית: Ethan Samuel Slater; נולד ב-2 ביוני 1992) הוא שחקן, זמר ומלחין יהודי אמריקאי, הידוע בעיקר בזכות גילום דמותו של בובספוג מכנסמרובע במחזמר בעל אותו שם. על תפקיד זה היה מועמד לפרס טוני וזכה בפרס דרמה דסק בשנת 2018. במהלך הקריירה שיחק במחזות זמר בבימוים של קתלין מרשל, בארי לוינסון, ג'ון טרטליה, בארטלט שר וג'ון דויל.
ביוגרפיה

איתן סמואל סלייטר נולד ב-2 ביוני 1992 בוושינגטון די. סי.. בוגר מכללת ואסר.
קריירה

בשנת 2015, התקיימה הופעתו הראשונה של סלייטר בתיאטרון בפסטיבל התיאטרון המוזיקלי של ניו יורק (אנ'), כשגילם את לואיס במחזמר "מסע החיפוש של קלאודיו", בבימויו של ג'ון טרטליה. על תפקיד זה היה מועמד לפרס הפסטיבל להופעת היחיד הטובה ביותר. באותה שנה הופיע בסרט הקצר "Lightning Bugs in a Jar" בתפקיד בן.
בשנת 2016, השתתף בסרט "Evol" בתפקיד רוני גולדשטיין. באותה שנה סלייטר לוהק לגלם את בובספוג מכנסמרובע במחזמר בעל אותו שם בבימויה של טינה לנדאו בתיאטרון האוריינטלי בשיקגו. הוא שב לגלם את הדמות בהפקת המחזמר בתיאטרון פאלאס (אנ') בברודוויי בין השנים 2017-2018. על תפקיד זה סלייטר היה מועמד לפרס טוני וזכה בפרסי דרמה דסק, עולם התיאטרון ומעגל המבקרים החיצוני.
בין השנים 2018-2019 סלייטר הופיע במספר פרקים בתוכניות טלוויזיה, בין היתר "חוק וסדר: מדור מיוחד", "מרפי בראון" ו"פוסי/ורדון". בשנת 2019, סלייטר השתתף בקונצרט לגיוס תרומות של המחזמר "קמלוט" במרכז לינקולן בבימויו של בארטלט שר.
בין השנים 2021-2022, סלייטר גילם את לי הארווי אוסוואלד בהפקה המחודשת של המחזמר "מתנקשים" (אנ') ב-Classic Stage Company בבימויו של ג'ון דויל.
ממרץ עד אפריל 2022, סלייטר גילם את דמותו של מקס ויינבאום במחזה "Good Night, Oscar" בתיאטרון גודמן בשיקגו. באותה שנה, הוכרז שסלייטר יגלם את בוק בעיבוד הקולנועי בעל שני החלקים של המחזמר "מרשעת", בבימויו של ג'ון מ. צ'ו.
בשנת 2023, הופיע בפרק בסדרה "גברת מייזל המופלאה".
החל מ-31 באוקטובר 2023, סלייטר משתתף בהפקה המחודשת בברודוויי של המחזמר "ספאמלוט" בתפקיד הנסיך הרברט/ ההיסטוריון.
חיים אישיים

בשנת 2018 נישא ללילי ג'יי. לזוג ילד אחד שנולד ב-2022. סלייטר הגיש בקשה לגירושין ביולי 2023, לאחר חמש שנות נישואים. בספטמבר 2024, סלייטר ולילי ג'יי התגרשו באופן חוקי לאחר שסלייטר התחיל לצאת עם אריאנה גרנדה אותה פגש בעת הצילומים לסרט "מרשעת".
פילמוגרפיה > קולנוע

| שנה | סרט | תפקיד | הערות | הערות שוליים |
| --- | --- | --- | --- | --- |
| 2015 | Lightning Bugs in a Jar | בן |  |  |
| 2016 | Evol | רוני גולדשטיין |  |  |
| 2021 | The Man Behind the Camera | גראלד |  |  |
| 2022 | Intervenors | מיילס | סרט קצר; גם תסריטאי |  |
| 2024 | מרשעת | בוק |  |  |
| 2025 | מרשעת: חלק 2 | בוק |  |  |
פילמוגרפיה > טלוויזיה

| שנה | סדרה | תפקיד | הערות | הערות שוליים |
| --- | --- | --- | --- | --- |
| 2018 | חוק וסדר: מדור מיוחד | ריילי פורטר | פרק: "נקמה" |  |
| 2018 | מרפי בראון | הקצין ריינולדס | פרק: "Thanksgiving and Taking" |  |
| 2019 | פוסי/ורדון | ג'ואל גריי | פרק: "Me and My Baby" |  |
| 2019 | Instinct (אנ') | נואה | פרק: "After Hours" |  |
| 2019 | The SpongeBob Musical: Live on Stage! | בובספוג מכנסמרובע | עיבוד טלוויזיוני למחזמר |  |
| 2023 | גברת מייזל המופלאה | סטיבן | פרק: "סוזן" |  |
פילמוגרפיה > תיאטרון

| שנה | מחזה | תפקיד | מיקום | הערות | הערות שוליים |
| --- | --- | --- | --- | --- | --- |
| 2016 | בובספוג מכנסמרובע | בובספוג מכנסמרובע | התיאטרון האוריינטלי | מקומי |  |
| 2017–2018 | בובספוג מכנסמרובע | בובספוג מכנסמרובע | תיאטרון פאלאס | ברודוויי |  |
| 2019 | קמלוט | מורדרד | מרכז לינקולן | ברודוויי |  |
| 2021–2022 | מתנקשים | לי הארווי אוסוואלד | Classic Stage Company | אוף-ברודווויי |  |
| 2022 | Good Night, Oscar | מקס ויינבאום | תיאטרון גודמן, שיקגו | מקומי |  |
| 2023–2024 | ספאמלוט | הנסיך הרברט/ ההיסטוריון | תיאטרון סנט ג'יימס (אנ') | ברודוויי |  |
דיסקוגרפיה > אלבום הקלטות

| שנה | פרויקט | חברת תקליטים | הערות | הערות שוליים |
| --- | --- | --- | --- | --- |
| 2017 | בובספוג מכנסמרובע | Masterworks Broadway | אלבום הקלטות של צוות השחקנים מקורי |  |
| 2021 | קצה העולם | Broadway Records | אלבום קונספט |  |
| 2022 | מתנקשים | Broadway Records | אלבום הקלטות של צוות השחקנים באוף-ברודוויי משנת 2022 |  |
דיסקוגרפיה > סולו

| שנה | שם | הערות | הערות שוליים |
| --- | --- | --- | --- |
| 2019 | Richmond Rewrites | סינגל |  |
| 2020 | Life Is Weird | EP |  |